Beograd, 01.06.2018. godine

Poštovani,

Pozivamo Vas da prisustvujete radionici prekograničnog projekta “SEE URBAN – Izgradnja akcione mreže urbane otpornosti u Jugoistočnoj Evropi”, finansiranog od strane Evropske Unije i Programa Ujedinjenih nacija za razvoj (UNDP). Radionica će biti održana 12.06.2018. u Kući Ujedinjenih nacija u Beogradu, u Bulevaru Zorana Đinđića 64, u velikoj sali u prizemlju.

Teme radionice su: smanjenje rizika od katastrofa za društveno osetljive grupe, odnos medija ka potrebi za smanjenjem rizika od katastrofa i priprema i upravljanje projektima u oblasti smanjenja rizika od katastrofa.

Molimo da nam svoje učešće potvrdite najkasnije do srede, 6. juna 2018. godine u 10:00 časova, elektronskim putem na email adresu: andrea.andrijasevic@undp.org. Koordinatorima slivova biće refundirani putni troškovi, ukoliko putuju privatnim automobilom i ukoliko se pri prijavljivanju prisustva navede ovakva napomena. Broj mesta je ograničen, a nastojaće se na ravnomernoj regionalnoj zastupljenosti učesnika.

Cilj SEE URBAN projekta je primena i prilagođavanje primera dobre prakse udruživanja jedinica lokalne samouprave radi smanjenja rizika od elementarnih nepogoda i drugih nesreća u zemljama Jugoistočne Evrope, kako bi se umanjile posledice ovih događaja i zaštitili ljudi, životna sredina i imovina.

|  |
| --- |
| 12.06.2018. SEE URBAN radionica u BeograduKuća Ujedinjenih nacija, Bul. Zorana Đinđića 64, velika sala u prizemlju |
| 10:30 – 11:00  | REGISTRACIJA I KAFA DOBRODOŠLICE |
| 11:00 – 11:10 | Otvaranje skupa –**Žarko Petrović**, UNDP Srbija i **Sandra Nedeljković**, Kancelarija za upravljanje javnim ulaganjima |
| 11:10 – 11:30 | **Sandra Nedeljković**, v.d. zamenika direktora, Kancelarija za upravljanje javnim ulaganjima | (Ne)prepoznavanje društveno osetljivih grupa u postojećem sistemu smanjenja rizika od katastrofa u Srbiji |
| 11:30 – 12:30 | **Krunoslav Katić**, UNDP | Smanjenje rizika od katastrofa za **društveno osetljive grupe** kao deo procena rizika |
| 12:30 – 12:45  | DISKUSIJA |
| 12:45 – 13:00 | PAUZA ZA KAFU |
| 13:00 – 14:00 | **Stevan Vujasinović,** Comms & Policy | Odnos **medija** ka temi smanjenja rizika od katastrofa – kako zainteresovati i pridobiti medije pre katastrofe? |
| 14:00 – 14:30  | **Slavica Gligorović,** novinarka RTS-a | Iskustva iz prakse |
| 14:30 – 15:00 | DISKUSIJA UZ KOKTEL RUČAK |
| 15:00 – 16:30 | **Krunoslav Katić**, UNDP | **Priprema i upravljanje projektima** u oblasti smanjenja rizika od katastrofa na primeru SEE URBAN projekta |
| 16:30 – 17:00  | DISKUSIJA I ZAKLJUČCI |